Django Reinhardt

Jean «Django» Reinhardt () var ein fransk jazzgitarist, komponist og orkesterleiar. Han blir rekna som ein av grunnleggarane av den europeiske jazzen og er «ein av dei mest virtuose og stilskapande gitaristane i jazzen».Nationalencyklopedin, på internet, 25 juni 2008, oppslagsord Django Reinhardt

Django Reinhardt var son av manoucharMichael Dregni oppgir at faren til Django var ein Jean-Eugène Weiss som i fødselsattesten skreiv under med «J B Reinhard». Dregni forklarar det med at det franske gendarmeriet var på leiting etter far til Django som ikkje ville avsløre identiteten sin. Mor til Django heitte Laurence «Négros» Reinhardt. (franskspråklege sinti) og voks opp i ein sigøynarleir utanfor Paris. Han lærte tidleg å spele fiolin, banjo og til slutt gitar, og tok allereie i tolvårsaleren fatt på karrieren som profesjonell musikar, i lag med akkordeonisten Guérino.

2. november 1928 brann husvogna Django Reinhardt budde i ned etter at han kom i skade for å velte eit lys. I tillegg til at han fekk stygge forbrenningar på kroppen blei det høgre beinet mellombels lamma og den venstre handa sterkt forbrend. Under den eit og eit halv år lange rehabiliteringstida lærte han seg ein heilt ny og svært virtuos speleteknikk på gitaren der berre peike- og langfingeren på venstre hand var i bruk. For akkordspel kunne han i noko begrensa grad bruke ring- og lillefingeren og han gjorde mykje bruk av tommelen.

Reinhardt utvikla ein ny jazz-stil som seinare er blitt ein levande romfolk-tradisjon. Saman med Stéphane Grappelli danna han Quintette du Hot Club de France som kritikaren Thom Jurek beteikna som «ei av dei mest originale gruppene i den innspelte jazzen si historie.» Dei mest populære komposisjonane til Reinhardt er blitt standardlåtar i jazzen, til dømes «Minor Swing», «Daphne», «Belleville», «Djangology», «Swing '42» og «Nuages».

 Referansar 

 Litteratur 
 Charles Delaunay: Django Reinhardt: Souvenirs. Paris 1954
 Michael Dregni: Django. The Life and Music of a Gypsy Legend. Oxford University Press; Oxford, New York 2004
 Michael Dregni: Django Reinhardt and the Illustrated History of Gypsy Jazz. Speck Press, Denver 2006
 Patrick Williams: Django Reinhardt. Editions Parenthèses, Marseille 1998
 Francois Billard: Django Reinhardt. Un géant sur son nuage. Lieu Commun, Paris 1993
 Roger Spautz: Django Reinhardt. Mythos und Realität. RTL Edition, Luxemburg 1983
 Dietrich Schulz-Köhn: Django Reinhardt. Ein Porträt. Pegasus Verlag, Wetzlar 1960
 Alexander Schmitz, Peter Maier: Django Reinhardt. Sein Leben Seine Musik Seine Schallplatten. Oreos Verlag (Collection Jazz), Gauting-Buchendorf 1985
 Paul Vernon: Jean 'Django' Reinhardt: a contextual bio-discography 1910-1953. Ashgate Publishing Limited, Hampshire 2003. (Òg på  Google Books.)

 Bakgrunnsstoff 

 Biografi  på Redhotjazz.com
 Django Reinhardt  Rétrospective 1934-53 med lytteeksempler på JazzEcho
 Djangology 
 Diskograf 1928 - 1953 
 CD-utval og anna informasjon på MusicBrainz
 ++ Django + Swingpage ++
 Webside av Paul Vernon Chester med artikler om Django Reinhardt

Kategori:Romanifolk
Kategori:Franske jazzmusikarar
Kategori:Franske musikarar
Kategori:Belgiske musikarar